CELEX: 32013R0480
Language: lv
Date: 2013-05-24 00:00:00
Title: Komisijas Īstenošanas regula (ES) Nr. 480/2013 ( 2013. gada 24. maijs ), ar ko groza Īstenošanas regulu (ES) Nr. 788/2012 attiecībā uz noteiktu pesticīdu brīvprātīgi veiktas analīzes periodiem  Dokuments attiecas uz EEZ

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 139/4
            
         KOMISIJAS ĪSTENOŠANAS REGULA (ES) Nr. 480/2013
   (2013. gada 24. maijs),
   ar ko groza Īstenošanas regulu (ES) Nr. 788/2012 attiecībā uz noteiktu pesticīdu brīvprātīgi veiktas analīzes periodiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 28. un 29. pantu,
   tā kā:
   
               (1)
            
            
               Komisijas 2012. gada 31. augusta Īstenošanas regula (ES) Nr. 788/2012 par saskaņotu Eiropas Savienības daudzgadu kontroles programmu 2013., 2014. un 2015. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās un novērtētu šo atlieku iedarbību uz patērētājiem (2), cita starpā paredz, ka dažu pesticīdu analīze, it īpaši tādu, kas ar minēto īstenošanas regulu ir tikko iekļauti programmā, vai tādu, kuriem ir ļoti sarežģīta atlieku definīcija, 2013. gadā var tikt veikta pēc brīvprātības principa, lai oficiālajām laboratorijām atvēlētu laiku validēt šo pesticīdu analīzes metodes. Tā kā oficiālajām laboratorijām nepieciešams vēl vairāk laika pesticīdu analīzes metožu validēšanai, šo pesticīdu analīze 2014. gadā jāturpina pēc brīvprātības principa.
            
         
               (2)
            
            
               Tāpēc būtu attiecīgi jāgroza Īstenošanas regula (ES) Nr. 788/2012.
            
         
               (3)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas Regulas (ES) Nr. 788/2012 I pielikumā zemsvītras piezīmi (g) aizstāj ar šādu:
   
      
                  “(g)
               
               
                  2013. un 2014. gadā analizē pēc brīvprātības principa.”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 70, 16.3.2005., 1. lpp.
   
      (2)  OV L 235, 1.9.2012., 8. lpp.